Kivonat Baracs Helyi Választási Bizottság 2019. szeptember 9-én megtartott üléséről készült jegyzőkönyvéből:

Baracs Község

Helyi Választási Bizottságának

22/2019.(IX.09.) számú

Határozata

A Helyi Választási Bizottság Simon Krisztián független polgármester jelöltet nyilvántartásba veszi.

A határozat ellen a meghozatalától számított három napon belül személyesen, levélben, telefaxon vagy elektronikus levélben a Területi Választási Bizottsághoz címzett fellebbezést lehet benyújtani – jogszabálysértésre hivatkozással, illetve a választási bizottság mérlegelési jogkörben hozott határozata ellen – az e határozatot hozó Helyi Választási Bizottságnál (levelezési cím: 2427 Baracs Táncsics utca 27., e-mail: horvathzs@baracs.hu, fax: +36 25 521-010).

Fellebbezést a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet nyújthat be.

A fellebbezést úgy kell benyújtani, hogy az legkésőbb 2019. szeptember 12-én 16:00 óráig megérkezzen.

A fenti határidő jogvesztő hatályú. A fellebbezés tárgyi illetékmentes.

A fellebbezésnek tartalmaznia kell a fellebbezés alapját, a fellebbezés benyújtójának nevét, lakcímét (székhelyét), és – ha a lakcímétől (székhelyétől) eltér – a postai értesítési címét, a fellebbezés benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A fellebbezés tartalmazhatja a benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

Indokolás

A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 9. § (3) bekezdés a) pontja alapján Baracs településen polgármesterjelölt az, akit az adott választókerület választópolgárainak legalább 3%-a jelöltnek ajánlott.

A Helyi Választási Iroda Vezetője 2019. augusztus 8-án kelt határozatában a Ve. 307/E. §-ban megállapított feladat- és hatáskörében eljárva az Övjt. 9. § (3) bekezdés a) pontja alapján megállapította, hogy Baracs településen a 2019. évi helyi önkormányzati képviselők és polgármesterek választásán polgármesterjelölt állításához szükséges érvényes ajánlások száma 89.

Simon Krisztián független polgármester jelölt 2019. szeptember 9-én a jelölt bejelentésére nyitva álló törvényes határidőn belül, a rendelkezésére bocsátott 15 darab ajánlóívből 15 darab ajánlóívet átadott a Helyi Választási Irodájának (a továbbiakban: HVI) és kérte polgármesterjelöltként Baracs településen történő nyilvántartásba vételét a helyi önkormányzati képviselők és polgármesterek 2019. évi választásán.

A HVI az átadott ajánlásokat ellenőrizte, 109 darab ajánlásból 104 darab volt érvényes, így megállapította, hogy az érvényes ajánlások száma eléri a jelöltséghez szükséges számot.

A Ve. 132.§-a alapján az illetékes választási bizottság a törvényes feltételeknek megfelelő jelölő szervezetet, jelöltet, illetve listát – legkésőbb a bejelentést követő negyedik napon – nyilvántartásba veszi. A Ve. 307/G. § (2) bekezdése alapján a polgármester-jelöltet a Helyi Választási Bizottság veszi nyilvántartásba.

A Helyi Választási Bizottság megállapította, hogy a HVI ellenőrzés során tett megállapítása helyes.

A fentiek alapján a Helyi Választási Bizottság megállapította, hogy Simon Krisztián nyilvántartásba vétel iránti kérelme a törvényben támasztott követelményeknek megfelel, ezért a jelölt nyilvántartásba vétele a mai napon megtörtént.

A határozat az Övjt. 9. § (3) bekezdés a) pontján, a Ve. 124. §-án, 132. §-án, 307/G. § (1)-(2) bekezdésén, a jogorvoslatról szóló tájékoztatás a Ve. 221. § (1) bekezdésén, 223. §-án, 224. §-án, 307/P. §-án, az illetékmentesség az illetékekről szóló 1990. évi XCIII. törvény 33. § (2) bekezdés 1. pontján alapul.

Baracs, 2019. szeptember 9.

Szijj László sk.

HVB elnök